Uitblinker vir prestasies vereer | Netwerk24
Uitblinker vir prestasies vereer
Wian Pienaar, 'n leerling aan die Kroonheuwel- Primêre Skool, is op die skool se prestige-aand saam met twee ander leerlinge met 'n sertifikaat vir verdienstelikheid vereer.
Sy netheid en vriendelikheid het erkenning gekry en hy spog met onderskeidings in Afrikaans, Engels, wiskunde en lewensvaardigheid.
Hy was in die Kroon- en Fezile Dabi-atletiekspan, asook die krieketspan (ligawenner). Hy is 'n tweede jaar agtereenvolgens in die Vrystaat-landloopspan ingesluit en het erekleure in tweekamp gekry. Die wisseltrofee vir beste seunsatleet is aan hom toegeken.
Hy spog met 'n eerbewys vir redenaars (brons), Voortrekkers (goud) en die Kroonstad-eisteddfod (brons).